**Yleistä**

Kulunut vuosi 2015 on ollut Kiltamme 42. toimintavuosi. Keravan Uskollisuuden Kilta on perustettu 4.3.1973 ja on järjestysnumeroltaan 32. Valtakunnallisia kiltoja on vuonna 2015 yhteensä 132.

KNV:n Uskollisuuden Killan tavoitteena on pitää yllä voimistelun parissa syntynyttä ystävyyttä. Kiltatoiminta jatkoi perinteisen kilta-ajatuksen korostavaa ystävyyttä, uskollisuutta ja toisista huolehtimista.

Liikkumisen muodot muuttuvat vuosien kuluessa, mutta muistot ja liikunnan ilo säilyy.

Etenkin Ikiliike-tunnit tarjosivat edelleen mahdollisuuden monipuoliseen voimisteluun ikääntymisen tuomista rajoitteista huolimatta. Liikunnan iloa ja ystävyyttä kiltalaiset pyrkivät jakamaan pääseuran nuorille ja myös seuraan kuulumattomille erityisesti ikäihmisille.

U-Killan kokoontumispaikkana on ollut Vapaaehtoisen hyvinvointityön keskus, tapaamiset kerran kuussa keskiviikkoisin Kaisankammarissa.

Iltakillat pidettiin keväällä ja syksyllä Sinisessä Salissa. Kevään iltakillassa kevätkokouksen jälkeen kiltalaiset virkistäytyivät

"Tempputapin" voimalla. Syksyn iltakillassa kynttiläseremonioin juhlittiin pyöreitä vuosia täyttäneiden kiltalaisten syntymäpäiväjuhlaa ja pidettiin syyskokous.

Gymnaestrada -voimistelutapahtuma Helsingissä 12.–18.7. oli monelle ikimuistoinen tapahtuma. Olimme mukana voimistelemassa, koulumajoitusvalvojina tai turistina katsomassa esityksiä.

Marraskuussa kiltalaiset osallistuivat perinteiseen Uudenmaan sisarkiltojen kiltaparlamenttiin Tuusulassa ja valtakunnalliselle kiltapäiville Helsingissä Kiltatoiminnan täyttäessä 65 v, mottona "Kilta kuusviis - voimissaan siis".

Muutoksia U-Killan johtokuntaan vuosiksi 2015-2017, Riitta Adler valittiin raha-arkunvartijaksi eli rahastonhoitajaksi.

**U-Killan johtokunta ja toimikaudet**

Kiltamuori Edith Sanmark elinikäinen

Puheenjohtaja, kiltaäiti Raina Lempinen 2013-2015

Varapuheenjohtaja, kiltaemäntä Marja-Liisa Marviala 2013-2015

Sihteeri, muistiinmerkitsijä Riitta Passi 2014-2016

Rah.hoitaja,raha-arkunvartija Riitta Adler 2015-2017

Jäsenkirjuri, seuran kiltavastaava Marja-Liisa Marviala

**Toiminta ja osallistumiset**

Kiltalaisia 55 maksavia 48

Kokouksia 8 osallistujia 176

Ulkoilupäivät KN Collection 6.5. osallistujia 16

Kehärataan tutustuminen 20.10. osallistujia 14

Sampolan palvelukeskuksessa vierailu 4.2. osallistujia 17

Hyvinvointikeskuksen kahviovuorot 8 osallistujia 16

Prisman ilmapallotalkoot 23-30.5. osallistujia 18

Kevätnäytökset "Kalastajattaret" 10.5. osallistujia 7

Kalevan urheilupuistossa GYM -tapahtuma 20.5 osallistujia 15

Gymnaestrada -voimistelutapahtuma 12.-18.7. osallistujia 19

Varalan urheiluopisto 21.–25.9. osallistujia 6

Hopeahovissa "Kalastajattarien"esitys 3.10. osallistujia 4

Prisman inventaario 3.10. osallistujia 8

Helmiinan asukkaiden ulkoilutus 8.10. osallistujia 8

Simot ja Siskot ulkoilupäivä Hopeahovissa 5.9. osallistujia 3

Vanhusten viikko Tuolijumppa kirjastossa 6.10. osallistujia 7

ulkoilupäivä Senioripuisto 8.10. osallistujia 4

Kerava Cup jv-kisat, toimitsijat 30.10.-1.11. osallistujia 5

Kiltatyöryhmän WG15-haaste osallistujia 26

Kiltaparlamentti, Tuusula 17.11. osallistujia 20

Kiltapäivät, Helsinki 24.11. osallistujia 8

Keravan Oopperan "Sotiemme Sävelet" 22.11. osallistujia 18

Valkean Karitsan Kappeli 9.12. osallistujia 25

**Muistamiset**

Valkoiset kynttilät sytytettiin ja Tiimalasi-runo luettiin Sirkka-Liisa Lindströmin s.2.2.40, k.20.8.15

ja Hillevi Räisäsen s. 12.10.27, k.6.9.15 muistoille.

Osallistuttiin Talkoorenkaan joulukeräykseen.

Joulumuistamiset /-kortit kiltasiskoille palvelutaloihin ja -koteihin: Helena Marila, Martta Skogster, Sirkka Kottu, Sirkka Leimuvaara ja Anneli Lindberg.

**Merkkipäivät**

Anneli Lindberg 85, Anneli Ollila ja Aune Piippo 80, Pirkko Rantanen, Raili Seppälä ja Marja-Leena Väänänen 75, Anita Kärkkäinen, Hilkka Valkeinen, Maija Virkkula ja Riitta Väänänen 70 ja Eeva Kukkola 60 vuotta . Joukon yhteisikä 810 v. Onnea!

**Liisa Orko rahaston apuraha**

Varalan Urheiluopistoon 21.-25.9 "Virkisty Varalassa" Tampereella Kiltalaisten rentouttavaan Kuntoviikkoon liikunnan ja luonnon parissa myönnettiin apuraha Pirkko Rokkoselle, Riitta Väänäselle ja Marja-Liisa Marvialalle.

(Kuntoviikkoon osallistuivat myös Maila Schneider, Liisa Tenkanen ja Riitta Passi.)

Kiltapäivien apuraha kohdennettiin Marja-Leena Väänäselle.

**Kunniajäsenet**

Uskollisuuden Killan kunniajäseniä, 90 vuotta täyttäneitä kiltalaisia on neljä.

Syyskokouksessa 2015 Edith Sandmark valittiin kunniakiltamuoriksi ja Raina "Puppe" Lempinen kiltamuoriksi. Kiltamuori on Killan kunniajäsen ja muistojen arkun vaalija.

**Esiintymiset**

KNV:n kahdessa Kevätnäytöksessä "Orvokkeja Äideille" 10.5. esiintyivät "Kalastajattaret". Esityksessä mukana olivat Liisa Tenkanen, Marja-Liisa Tolonen, Sirpa Kallio, Eeva Kukkola, Riitta Adler, Päivi Reini ja Riitta Passi.

Kalevan urheilupuistossa järjestettiin GYM-15 tapahtuma 20.5. Kentällä pidettiin yhteisjumppaa ja tapahtuman huipennuksena Gymnaestradaan osallistuvien ryhmien "julkiset harjoitukset".

Hopeahovissa 3.10. esiintyivät "Kalastajattaret". Esityksessä kiltalaisista mukana olivat Riitta Adler, Liisa Tenkanen, Eeva Kukkola ja Sirpa Kallio.

Valtakunnallisen Kiltapäivän 24.11. ohjelman Keravan Naisvoimistelijoiden perhevoimistelun esityksessä oli mukana kiltalainen

Lea Särkivuori lapsenlapsensa kanssa.

Joulunäytöksissä kiltalaiset olivat tänä vuonna katsomossa nauttimassa ohjelmista.

**IKILIIKE**

Tuolijumpan vetäjänä toimi edelleen kiltalainen Riitta Väänänen. Keväällä tuolijumppaa pidettiin Sampolan palvelukeskuksen tiloissa ja syksyllä palattiin Viertolan tiloihin.

Voimisteluliiton Ikiliike-kuvauksiin haettiin "kuvattavia, vähän alle kuusikymppisistä yli 80-vuotiaisiin. Koolla ei ollut väliä, vaan tärkeää oli asenne ja sisäinen uskallus"! Killastamme kuvauksissa oli Leena Sarin. Gymnaestradan aikana valokuvanäyttely oli

esillä Sanomatalon aulassa.

VL:n Kiltatiedotteeseen 5-6/2015 Tiina Hedeman oli kirjoittanut "Hikipisaroita ja hersyvää naurua - yhdessä - IKILIIKE Keravalla".

**Vanhusten viikko**

Vanhusten viikolla 4.-10.10. kirjaston Satusiivessä Keravan Naisvoimistelijat järjestivät puolen tunnin tehokkaan Tuolijumpan 6.10, ohjaajana oli Riitta Väänänen. Osallistujia tapahtumassa oli 18, joista kiltalaisia 7.

**15th World Gymnaestrada 2015 Helsingissä 12.–18.7.**

Helsingin Olympiastadionille marssimme ryhdikkäästi Suomi-asuissa ja tunnelma oli upea. Koko tapahtumaan osallistui kaikkiaan yli 21000 voimistelijaa 50 eri maasta. Vapaaehtoisia oli rekrytoitu yli 3000 huolehtimaan käytännön järjestelyistä. Keravan Naisvoimistelijoista tapahtumassa mukana oli liki sata henkeä, monessa eri roolissa. Meitä kiltalaisia Gymnaestradan tapahtumiin osallistui 26, liikuntaesityksiin 19. Avajaisohjelmassa Stadionilla "Let the Fun Begin"- esityksessä oli 4 kiltalaista. Midnight Sun Special -näytöksessä ja Gymnaestradan päättäjäisissä ”World Team" -esityksissä oli 9 kiltalaista ja " Valkeaan lintuun" kiltalaisia osallistui myös 9. Kalastajattareilla, kiltalaisia 6, oli Linnanmäen lavalla kaksi esitystä.

Tikkurilan lukion koulumajoitukseen valvojina ja aamiaisemäntinä osallistui 16 kiltalaista.

**Vapaaehtoistyö**

Vapaaehtoistyötä Hopeahovissa elvytettiin keväällä, virikkeitä ja toimintaa asukkaille yhteislaulujen parissa, lehtiä lukemalla ja pienillä jumppahetkillä. Syksyllä toiminta jäi vähiin. Yhteyshenkilönä toimi Pirkko Rokkonen.

Helmiinan asukkaita ulkoilutettiin vain kerran kuluneena vuonna. Sää ei suosinut etukäteen sovittuja päiviä.

Hyvinvointikeskuksen ilta- ja viikonlopputilaisuuksissa kahvion emännöintivuoroja hoidettiin kahdeksan kertaa, kahden kiltalaisen voimin kerrallaan.

Kaupungin Vanhuspalvelun vapaaehtoisten verkkoyhteistyön kautta ja sen tiimoilta osallistuttiin Siskot ja Simot -ulkoilupäivään ja Vanhusten Viikon toteutukseen sekä toteutettiin "Kalastajattarien" esiintyminen Hopeahovissa.

**Vierailijat**

Vuoden ensimmäiseen kokoukseen saimme KNV:n uuden puheenjohtajan Sanni Husari-Kuntun. Hän kertoi kiltalaisille toimenkuvastaan. Huhtikuun tapaamisessa toiminnanjohtaja Tiina Hedeman esitti kiltalaisille KNV:n Strategian v. 2015–2020.

Missiona KNV:n toiminnassa on edistää kaikenikäisten keravalaisten liikkumista voimistelun parissa.

Huhtikuun kokouksissa vierailijoina olivat Etelä-Suomen kiltavastaava Lea Sirola Tuusulan Naisvoimistelijoista ja Liikuntakeskus Vireuksesta fysioterapeutti Minna Näsi. Lea kertoi meille Kiltatyöryhmän toiminnasta ja Minna Näsiltä saimme tärkeää tietoa ja vinkkejä pidätyskykyongelmien ennaltaehkäisyyn ja hoitoon. Joulukuun kokouksessa vieraili rovasti Anja Hänninen.

**Tiedottaminen**

U-Killan kokouksista on tiedotettu Keski-Uusimaan ja Tuusulanjärven Viikkouutisten yhdistyspalstoilla kokousta edeltävänä sunnuntaina. Keväällä ja syksyllä jaettiin Kilta- tiedotteet kiltalaisille osa henkilökohtaisesti ja osa postin välityksellä.

Voimisteluliiton Kiltatiedotteet (6 kpl) jaettiin sähköpostilla ja paperiversiot kokouksissa.

Marja-Liisa Marviala on hoitanut tiedottamista pääseuran ja U-Killan välillä.

**Maksut**

U-Killan jäsenmaksu 2015 oli 5€, joka perittiin seuran kiltalaisille päätetyn jäsenmaksun 5€ yhteydessä. Kiltalainen, joka kävi seuran jumpissa, maksoi lisäksi seuran toimintamaksun valintansa mukaan.

**Muuta**

Uutena asiana syyskuun kokouksessa otimme käyttöön Kiltalaisten oman lauluvihkosen. Laulujen kokoamisessa olivat mukana Pirkko Rokkonen ja Riitta Väänänen, käytännön asiat hoiti Riitta Passi.

Uskollisuuden Killan ideointivihkoon vuoden aikana kirjattiin muutama aloite, joista osa toteutettiin toimintakauden aikana.

Uskollisuuden Killan kokouksissa pidettiin totutun tavan mukaan arpajaiset toiminnan tukemiseksi. Arpajaispalkintoja kiltalaiset toivat mukanaan kiitettävästi.

Joulukillan yhteydessä järjestettiin 9.12 Valkean Karitsan kappeliin, Paasikiven Nuorisokylään pienimuotoinen jouluhartaus, jonka kauniissa kappelissa piti rovasti Anja Hänninen. Tilaisuus koettiin tunnelmalliseksi ja siitä toivottiin jatkossa perinnettä.

Vuosi 2015 oli muistorikas ja koskettava monessa muodossa. Mottona "Liikunnan ilo ja ystävyys"!

Hyväksytty Uskollisuuden Killan kokouksessa 16.3.2016